**OVERGI’R MIG LANGSOMT**

Et øjeblik er hurtigt væk i dag
Et flygtigt minde trænger sig på
En tankestreg kan vise vej tilbage
Et spørgsmålstegn kan få tiden til at gå i stå

Jeg drømmer mig væk i tankeløse tanker
Jeg ser på mig selv med lukkede øjne

Jeg spejler min frygt i dine øjne
Når du ser på mig
Jeg slipper min angst og mine løgne
Og overgi’r mig langsomt til dig

(Mellemspil)

En symfoni synger på mine læber
Et åndedrag forsvinder fra mit bryst
En tankestreg kan vise vej tilbage
I en gammel sang finder jeg trøst

På kanten af kanten finder lyset mig
Jeg ser på mig selv med lukkede øjne

Jeg spejler min frygt i dine øjne
Når du ser på mig
Jeg slipper min angst og mine løgne
Og overgi’r mig langsomt til dig

Står her på kanten af kanten
Men et hjerteslag fra dig
Kan jeg hente viljen til livet
Så det overgi’r sig langsomt til mig